**Хәерле көн хөрмәтле Нәҗип Нәкыйпович, килгән**

**район җитәкчеләре һәм авылдашлар!**

2021 ел да тарих битләренә уелып калды. Узган елда җирлегебездә бик күп эшләр башкарылып, авылларыбыз тагын да төзекләнде, матурланды. Моның өчен җирлегебездә яшәүче тырыш халык, район һәм республика җитәкчеләренә олы рәхмәтле. Узган ел Баландыш авыл җирлегендә хәтергә кереп калырлык нинди мөһим вакыйгалар булган, нәрсәләрне эшләргә ирешкәнбез, үз чыгышымда кыскача шуларга тукталып узармын.

Баландыш авыл җирлеге территориясенә ике авыл керә. Баландыш авылында 130 хуҗалык, барлыгы 454 кеше яши. Урта Мишә авылында 38 хуҗалык, 112 кеше яши. Җирлектә яшәүче эш яшендә 328 кеше исәпләнә. Шулардан авыл хуҗалыгында эшләучеләр 53 кеше, бюджет оешмаларында 64 кеше, районнан читтә эшләүчеләр 87 кеше, шәхси һәм башка оешмаларда 124 кеше хезмәт куя. Ике авылга 295 ир-ат һәм 271 хатын –кыз яши. Бер егетебез- Галимов Данил Россия хәрби көчләре сафларында хезмәт итә. Данилга исән-имин хезмәт итеп кайтуын теләп калабыз. 3 егетебез Мухаметшин Ранис, Ахметшин Ильзат, Гайнетдинов Айзат 2021 елда хезмәт итеп, туган авылыбызга исән-сау әйләнеп кайттылар .

**Демографик вәзгыять**

Хәзерге заманда демография иң четерекле мәсьәләгә әверелде. Халык саны бигрәк тә, авылларда күзгә күренеп кими. Пропискадан төшеп китүчеләр дә шактый, безнең җирлектә 2020 нче елда 7 бала туды, 11 кеше улде, 2021 нче елда 11 кеше үлде, 6 бала туды.

**Авыл җирлегенең бюджеты**

Җирле үзидарәнең бюджеты төп финанс документ булып тора. Баландыш авыл җирлегенең бюджет планы 7 млн. 598 мең 389 сумны тәшкил итте, үтәлеш 7 млн 484 мең 500 сум. Җирле салымнарның план, үтәлешен слайдлардан карап таныша аласыз

|  |  |  |  |  |
| --- | --- | --- | --- | --- |
| № | Налог | План | Үтәлеш | % |
| 1 | Җир налогы | 230000,00 | 296356,58 | 129 |
| 2 | Милек налогы | 115000,00 | 68102,04 | 59,2 |
| 3 | Физик затлардан кергән табыш | 80000,00 | 90697,25 | 113 |
| 4 | Бердәм авыл хуҗалыгы салымы | 15000,00 | 13761,35 | 92 |
| 5 | Түләүле хезмәтләр | 280000,00 | 265340,59 | 95 |
| 6 | Үзара салым | 235500,00 | 235500,00 | 100 |
| 7 | Барлыгы | 955500,00 | 969757,81 | 101 |

Бюджетның күп өлеше хезмәт хакы, электр энергиясе өчен тотыла.

**Узара салым, эшләнгән эшләр.**

Авыл җирлегендә узара салым җыю буенча, 2021 ел өчен халык җыеннары 2020 елның 28-29 ноябрь көннәрендә үткәрелде. Җирлек буенча списокта 471 сайлаучының 278 кеше ике авылда да 500 сум итеп җыюга ризалык биреп тавыш бирде .

2021 елда җирлек буенча барлыгы 235 мен 500 сум акча җыелды. Хөкүмәттән 942 мең сум акча кайтты, үзебез җыйган акчаны кушканнан соң бу сумма 1 млн 177 мен 500 сум тәшкил итте. Барлык җыелган акчалар авыл җирлекләренең махсус счетларына кучерелде һәм халык җыеннарында кабул ителгән карарлардагы эшләрне эшләргә тотылды.

Авылдагы юлларны тозеклэндеругэ 878 мен сум акча тотылды. Юлларны конкурска куеп «Телэчеагрохимсервис» оешмасы отты . Баландыш авылында Яшьләр, Ленин урамнарына 750 мең , Урта Мишә авылында Гагарин урамына 128 мен сумга юл салынды.

Жәйге чорда ике авылның юл кырыйларын чабуга 40 мен сум акча тотылды.

Баландыш һәм Урта Мишә авылларына су алу скважинасына 2 тирән насос 80 менгэ кайтарылды.

Ике авылга да Татарстан Республикасы Дәуләт телләрендэге урам исемнәрен, йорт номерлары курсәтелгән курсәткечләр 42 мен 500 сумга эшлэнелде.

Урта Мишэ авылында су башнясы территориясен тозеклэндеру максатыннан 29 мен 500 сумга тозелеш материаллары алып куелды.

Кыш коннәрендэ урамнарны кардан чистартуга 107мең 500 сумга килешү төзелде.

2021 елгы узара салым акчаларына башкарылган эшләрнең анализы шушылар, күргәнебезчә аз эшләр эшләнмәгән барысыда көн кадагындагы мәсьәләләр.

Үзара салым авылларыбызның төзеклеген, халыкның яшәешен яхшыртуда зур роль уйный. Алга таба да бу эш дәвамлы булыр дип ышанып калам. Алдагы елларда эшләнелгән эшләрне слайдларда күрәсез. 2021 елда халык җыеннары үткәрелде. Бу җыеннар безнең җирлектә дә бик оешкан төстә үтте. Ике авылга да 750 сумнан жыярга сөйләштек. Төбәгебездә гомер итүчеләрнең яши торган җирлебезгә битараф булмаулары күңелне сөендерә. Халык җыенында авылларыбызда яшәүчеләр үзләренең фикер, тәкъдимнәрен җиткерә алды. Хәзер безнең төп бурычыбыз вакытында акчаны җыеп тапшырып, планлаштырган эшләрне югары сыйфат белән башкару. Бүгенге көндә 84 % үзарасалым акчасы җыелды инде. Безне аңлап, узара салым акчасын вакытында тапшыруыгызны сорап калабыз. Күпме тизрәк, вакытында тапшырабыз, эшләребез дә шулкадәр алга бара.

2022 елда җыеласы үзара салым акчалары җирле депутатлар, халык белән киңәшләшеп түбәндәге эшләр өчен планлаштырыла:

Баландыш авылы буенча:

**- "**Баландыш» авылы исеме язылган стелла әзерләү ;

- авыл эчендәге юлларны ремонтлау Комсомол урамы, Киров урамы буенча;

- янгын гидрантларын сатып алу һәм урнаштыру Киров, Куйбышев , К. Маркс урамнарынына;

- игъланнар тактасы әзерләү һәм урнаштыру;

- паркка видеокүзәтү камералары сатып алу һәм урнаштыру;

- Баландыш һәм Урта Мишә авыл арасындагы юлны ремонтлау.

Урта Мишә авылы буенча:

- Гагарин урамында юл күперен ремонтлау;

- су башнясы, чишмә территориясен төзекләндерү.

Авыл халкының тормыш-көнкүреш шартларын яхшырту максатыннан төрле дәүләт программалары эшләп килә . Яңа биналар төзелә, капиталь ремонт үткәрелә. 2021 ел бөтен авыл җирлеге өчен әһәмиятле ел булды. Шулай итеп, 25 августта күптән көтелгән вакыйга - авыл Советы бинасы ачылды. Җитәкче һәм бөтен халык тырышлыгы район һәм республика җитәкчелеге тарафыннан игътибарсыз калмады. Яңа социаль объектлар төзү программасы ярдәмендә яңа бина файдалануга тапшырылды. Ачылу тантанасында районыбыз башлыгы Нәҗип Нәкипович, Татарстан Республикасы Премьер-министры урынбасары - Татарстан Республикасы сәнәгать һәм сәүдә министры Альберт Кәримов һәм Татарстан Республикасы Муниципаль берәмлекләр Советы Ассоциациясе рәисе Әгъзам Гобәйдуллин катнашты.

Муниципаль юл фонды программасы нигезендэ Авыл җирлеге бинасы каршыннан мәдәният йортына кадәр 8 млн га асфальт юл салынды.

Җәмәгать территорияләрен төзекләндерү программасына нигезендә парк төзелешенә 10 млн. сум бүлеп бирелгән иде. Брусчаткалар җәелде, чәчәкләр, агачлар утыртылды, утыргычлар, чуп савытлары урнаштырыл-ды. Кичке һәм төнге вакытта утлар белән яктыртылды.5 яшьтән 18 яшькә кадәрге балалар һәм яшүсмерләр өчен уен мәйданчыгы булдырылды.Бу елда парк төзелеше тәмамланды. Ләкин киләсе елда проектта ял паркын төзекләндерү буенча эшне дәвам итү каралган һәм башка эшләр планлаштырыла.

Россия Федерациясенең “ Авыл территорияләрен комплекслы үстерү” дәүләт программасында ярдәмендә Бөек Ватан сугышында һәлак булган һәм катнашкан сугышчыларга һәйкәл төзелде. Бу эшләрне 707 мен сумга районыбызның “Колос” оешмасы яхшы итеп эшләп чыкты.

Шулайук 1 млн 989 мен 601 сум гапрограмма буенча Куйбышева һэм К.Маркс урамнарына 960 метр юл салынды. Һәр эшнең нәтиҗәсе күренә, авылыбыз елдан ел матурлана.

Тагын шуны әйтеп үтәсем килә, спонсорлар ярдәмендә Урта Мишә авылында Мәскәү һәм Гагарин урамы тоташкан юлга 45 юл асфальт калдыклары ташылды.

**Шәхси хуҗалыклар эшчәнлеге.**

Шәхси хуҗалыклар эшчәнлегенә килгәндә, безнең авыл җирлегендә халыкның  күпчелеге мал асрап көн күрә. Күпләп мал асраучыларның,   мөгезле эре терлек тоту  үз-үзләренә шөгыл һәм гаиләгә өстәмә  керем булып та тора.

Җирлектә шәхси хуҗалыкларда маллар санына килгәндә, бугенге көндә ике авылга барлыгы - 496 мөгезле эре терлек, шунын эченнән - 160 сыер, сарыклар, кәҗәләр - 433, атлар - 13, умарта - 81 баш тәшкил итә.

Безнең җирлектә шәхси эшмәкәр Гимадиева Рәмзия хужалыклардан сөт җыю белән шөгыльләнә. Бер көнгә 750 литрга якын сөт җыелып халыкка исәп-хисап вакытында ясап барыла. Бүгенге көндә сөтнең 1 литры 27 сумны тәшкил итә.

Хөкүмәтебез малларның баш санын киметмәү максатыннан, сыер, кәҗә, ат асраучыларга субсидия биреп бара. Узган ел җирлектәге 144 баш сыерга 547 мең 200 сумлык, атларга 15000, кәҗәләргә 11000 сумлык субсидия кайтты. Барлыгы җирлек буенча 573 мең 200 сумлык субсидия бирелде. Дәүләттән бирелә торган субсидияләр терлек асрауга зур йогынты ясый, авыл кешеләре моңа бик рәхмәтле.

Бүгенге көндә авылыбызда үзләренең 429,1 га пай җирләрен аерып алып, мөстәкыйль эшләп печән, игенчелек продукциясен җитештергән хуҗалыклар бар. Шуның 214 гектарында күпъеллык үлән җирләре үз хуҗалыкларына печән туплыйлар, артып калганын саталар. 215,1 гектарында бөртекле культуралар игәләр. Җирлектә исәптә булмыйча ташландык, хуҗасы булмаган җирләр юк.

Авылда халык өчен кирәкле барлык төр техникалар да бар. Печән чабу, әйләндерү, җыю, түбәгә урнаштыру эшләре дә күбесенчә техника ярдәме белән эшләнә.

Шәхси хуҗалыктагы тракторларга һәм арбаларга график нигезендә техник карау үткәрелә һәм аларның төзеклеген гостехнадзор белән тикшерәбез, техникаларның хәзерлеге уңай яктан бәяләнә.

**Халыкның мәшгульлеге.**

Авыл жирлеге биләмәсендә КФХ “Низамов М.Х.” хуҗалыгы урнашкан. Хуҗалыкның эшчәнлеге хакында аның җитәкчесе Марат Харисович тулырак таныштырып үтәр,шуңа күрә хуҗалык саннарына тукталмыйм.

Авыл җирлегендә үз эшләрен ачып,кече бизнесны уңышлы үстереп җибәргән эшмәкәрләр дә аз түгел. Мәсәлән, Гарифуллин Илнур үзенең умартачылык эшен башлап, хәзерге вакытта өендә умарталар ясау эше белән шөгыльләнә. Биләмәдә бер шиномонтаж, бер агач эшкәртү цехы халыкка хезмәт күрсәтә.

Унышлы эшләп килүче фермерлар башкаларга үрнәк булып тора.

КФХ Гимадиева Рәмзия хуҗалыгында 6 баш савым сыеры, 8 баш симертү үгезләре бар. Иген җирләре 109 га.

Игенчелек белән шөгылләнүче КФХ Сафиуллин Илдар 352 га җирдә бөртекле культуралар игү белән шөгылләнә һәм үзенең шәхси бөртек сугу комбайннары белән башка КФХларга, колхозларга булыша.

Безнең Хайретдинов Вәкил абый озак еллар КФХ буларак эшләде. Быел үзенең эшен япты, аның эшен улы Хайретдинов Ильнар дәвам итә. Хәзерге вакытта 15 баш симертү үгезе бар.

Продукцияне җитештерү генә тугел, ә җитештергән продукцияне сатарга да бөтен мөмкинлекләр бар. Республика күләмендә Казан шәһәрендә оештырылучы ярминкәләрдә һәм район ярминкәләрендә безнең җирлек тә актив катнаша.

2018 нче елның 27 ноябрендәге 422 нче номерлы федераль закон үз көченә кереп эшли башлагачта авылыбызда үзмәшьгульлек белән шөгельләнүчеләр аптырап калмадылар ә бәлки бу программаны тирәнтен өйрәнделәр.Бүгенге көндә 14 кешебез шушы закон кысаларында үзләренең эшләрен оештырып җибәрделәр.Шулар арасында үзләренең шәхси тракторлары белән эш башкаручылар,репетиторлык эше алып баручылар, кондитер эшләнмәләре пешерүчеләр, төзү эше белән шөгелләнүчеләр бар.

**Җирле үзидарә эшчәнлеге**

Авыл халкы белән бергә эшләү-җирле үзидарә эшчәнлегенең төп юнәлешләренең берсе. Авыл җирлеге халык белән тыгыз элемтәдә тора . 2021 нче елда җирле үзидарәгә шәхси кабул итүләргә 33 кеше килгән.Ел дәверендә авыл җирлеге Советының 12 утырышы, 31 көн тәртибе каралды. Шулай ук, авылларны төзекләндерү, чистарту, янгынга каршы көрәш, экстремистлык очракларын профилактикалау чаралары, коррупциягә каршы көрәш һәм башка мәсьәләләр тикшерелде, үтәлде. Сайлауларда актив катнашып киләбез.

Җирле үзидарә тарафыннан кешеләргә шәхси йорт, җир участокларын шәхси милек итеп документлаштыруга, авыл хуҗалыгы кредитлары алу өчен һәм башка төрле белешмәләр бирелгән. Банклардан барлыгы 4 млн. 388 сумлык кредит алынган.

Республиканың муниципаль берәмлекләр порталындагы үзебезнең Баландыш авыл җирлеге сайтына авыл җирлеге кабул иткән карарлар, төрле мәдәни - әдәби чаралар, яңалыклар куеп барыла. Җирлектә эшләүче хезмәткәрләр электрон хуҗалык кенәгәсен тутыру, ФИАС, ягъни федераль мәглүмати адреслар системасы өчен булдырылган программа, үз эшләрендә кулланалар. ЕСИА системасында да теркәлү узган авылдашларыбыз күп. Авыл җирлегендә яшәүчеләрнең күбесе торак-коммуналь хуҗалык хезмәтләренә түләүне электрон рәвештә башкара.

**Авыл җирлегенең яшәеше**

Бөек Жиңү бэйрэме ел саен зур әзерлек белән каршы алына , һәр ветеранга шәхси караш белән, яшәү шартлары, сәламәтлекләре барланып чыгылды. Узган ел да чикләүләр булу сәбәпле митинглар үткәрелмәде, һәйкәлләргә чәчәкләр салу тантанасы гына булып узды. Тыл ветераннарына күчтәнәч пакетлар тапшырылды. Шулай ук зур әзерлек белән районда уздырылган Бөек Җиңу көне парадында катнаштык.

Баландыш авыл җирлегендә халкыбызның милли бәйрәме “Сабантуй”, традицион бәйрәмнәр “Ватанны саклаучылар көне”, “8 март”, “Җиңү бәйрәмнәре” мәктәп, китапханә, мәдәният йорты белән берлектә билгеләп үтелә.

Халыкара инвалидлар көне унаеннан, физик момкинлекләре чикле булган авылдашларыбызның хәлләрен белеп күчтәнәч пакетлар тараттык.

Яңа елда Кыш бабайга хат язган физик момкинлекләре чикле булган, аз керемле гаиләдә тәрбияләнүче балаларга “НАЗ” ярдәм фонды җитәкчесе Нурания Фердобаевна ярдәме белән бүләкләр биреп соендердек. Шунысы мөһим, башкарган һәр эшебез, үткәргән һәр чарабыз җирлегебезнең тотырыклы үсешен тәэмин итүдә, җирлектә яшәүч ехалыкның тормыш-көнкүрешен тагын да яхшырту юнәлешендә үткәрелде.

Ә иң куанычлысы, ел азагында башкарган эшләргә нәтиҗә итеп, район күләмендә үткәрелгән “Иң яхшы –яңа ел” бәйгесендә катнашып Баландыш авыл җирлеге зур дәрәҗәле бәягә 1- урынга лаек булды. Баландыш авылында “Чыршы” ачу тантанасы 29 нчы декабрьдә уздырылды. Бәйрәм кичәсен ачарга районыбыз башлыгы Нәҗип Нәкипович һәм барлык район җитәкчеләре килделәр һәм шулай ук күрше район, авыллардан килгән кунаклар саны да шатландырды. Шушы үзәк чыршы янында ясаган матурлыкны булдыруда ярдәм иткән авылдашларга - Гайнетдинов Данияска, Гайнетдинов Фәхимгә , Гайнетдинов Әнәскә, Мухаметшин Саматка, Каримуллин Раилгә, Гайфетдинов Илнурга, Хазиев Илдарга, Тимербайев Халим, Валиев Илнур, Низамиев Вахитка аеруча рәхмәтлемен. Шулай ук, үзләренең йорт-җирләрен башкалар сокланырлык, матур итеп бизәгән Фасхиев Мәүлетгали, Шакиров Рифнур,Тимербаев Габдрахман, Давлетов Рифнур гаиләсенә һәм башка хуҗалыкларга бик зур рәхмәт.

2021 елда республика конкурсында катнашып беренче урынны алган идек. Быел да безнең шушы тырышлыкны, матурлыкны күреп район җитәкчелеге республика конкурсында катнашырга тәкъдим ясады һәм без бу конкурста катнашырга теләк белдердек.

Үзем исеменнән авыл халкына, мәктәп, садик коллективына, мәдәният хезмәткәрләренә рәхмәтемне җиткерәм. Дүрт ел рәттән Яңа елларны матур итеп үткәрдек. Быел инде түгәрәк дата, бәйрәмне тиешле дәрәҗәдә оештырырга дип максат куйдык.

Авылда ике шәхси кибет эшләп килә. Халык көнкүреш товарлары белән тәэмин ителгән. Баландышта ИП “Хакимова Ф.Т.” кибетенэ ремонт ясалды. Кибетләрдә халыкның ихтияҗын канәгатләндерү өчен продукция төре яңартылып һәм тулыланып тора. Һәрбер атнаның пәнҗешәмбе көннәрендә, билгеләнгән вакытка Урта Мишэ авылы халкы өчен Хакимова кучмә кибете тарафыннан бу авыллар халкына продукция алып килү җайга салынган.

Җирлегебездә бер төп мәктәп, бер фельдшер-акушерлык пункты, 1 авыл клубы , бер мәдәният йорты һәм ике китапханә эшләп килә. Авыл җирлеге территориясендә халык өчен кирәк булган барлык учреждениеләр дә үз эшләрен җиренә җиткереп башкара. Үзләренең эшчәнлекләрен алар һәрберсе үз чыгышларында яктыртып китәрләр.

Бүгенгесе көндә, Аллага шөкер, ике авылда да мәчетләребезнең ишеге һәркемгә ачык. Халыкны намазга чакырып көн саен азан тавышы янгырый. Баландыш авылында имам вазыйфасын Рафит Гарипов, Урта Мишә авылында Загиров Хәмит башкара. Җомга, тәравих намазына, ураза, корбан бәйрәмнәре вакытында мәчетләргә халык куп йори.

Ел дәвамында мөмкинлектән чыгып төрле район чараларында катнаштык, 2021 елда барлык чаралар да районыбыз оешуга 30 ел тулу белән бәйле булды. Хатын-кызлар белән волейбол, чаңгы, йөзу буенча ярышларда катнаштык.

2021 елның тагын да тарихка кереп калырлык вакыйгаларе булып Россия Дәуләт думасына депутатлар сайлау булып узды. Безнен җирлектә дә бу сайлаулар тыныч кына утеп китте, сайлауларда 100 % халык уз тавышын бирде. Шулай ук илебездә халык санын, авыл хуҗалыгы тармагында саннарны алу эшләре булып утте.

Җирлегебездә яңа йортлар төзелеп тора. 2021 елда безнең җирлектә торак тапшыру 245 кв.м. исәпләнә. Авыл халкы тырыша: йортларын, каралты-кураларын, коймаларын яңарта.

**Экология торышы**

Яз җитү, карлар эрү белән юл буйларында чүп-чарлар чыга башлый. Аларны мәктәп, мәдәният йорты, китапханә, авыл җирлеге хезмәткәрләре белән берлектә чистартабыз, һәрвакыт тәртиптә тотабыз. Чисталык барыбыз өчен дә кирәк: Җыештырылган җирдә түгел, ә чисталыкны саклаган җирдә генә тәртип булачагын онытмыйк. Яшәгән җиребез чиста, уңайлы, читтән килгәннәр дә сокланырлык булсын.

Һәр ел саен язга чыгу белән зиратларны чистарту өчен өмәләр ясала. Өмәләрдә әйткәнне дә көтмичә актив катнашуыгызны сорар идем. Һәр авылда нинди көнне үтәсе алдан ук билгеле. Шулай ук сездән урамга төзелеш материаллары, көнкүреш калдыкларын ташламавыгызны, кулланылмый торган техниканы тиешле урында саклавыгызны сорар идем.Айга ике тапкыр ООО “УК “ПЖКХ”” җәмгыяте чүпләрне җыеп алып китә. Ел саен бигрәк тә яз, җәй, көз айларында тиешсез урынга чүпләр түгү дәвам итә, купме генә кисәтеп киленсә дә кайсыбер хуҗалыклар чупне каядыр чыгарып тугуне кулаерак курәләр. Моннан болай чуп түгү очракларын курәм икән фотога тошереп алып тиешле оешмаларга җибәрә торган булам. Авыл группаларына куйганым бар инде, курсеннәр кемнәр тирә якны пычратканнарын.

**Хокук саклау һәм янгын куркынычсызлыгы**

Гражданнарыбызның куркынычсызлыгын тәэмин итү авыл җирлегенең һәм хокук саклау органнары эшчәнлегенең мөһим юнәлешләреннән берсе санала.

Җәмгыятебездә тәртип булсын дисәк, беренче чиратта, һәркем үзе закон таләпләрен төгәл үтәргә, үз әйләнәсендә, кул астында булган кешеләрне тәртипкә чакырырга бурычлы. Илебезгә үтеп кергән террорчылыкны булдырмау да, үзебезнең уяу булудан тора. Авылыбызда күренгән чит кешеләр, ят машиналар шик тудырганда, боларны кичекмәстән авыл җирлегенә яки полиция идарәсенә хәбәр итүегез сорала. Җирлектә 14 кешедән торган халык дружинасы эшләп килә. Илебезгә үтеп кергән террорчылыкны булдырмау да үзебезнең уяу булудан тора.

Халык һәм халык хуҗалыгы объектларының янгын куркынычсызлыгын тәэмин итү зур әһәмияткә ия. Янгын куркынычсызлыгын тәэмин итү максатыннан авылларда янгынга каршы пожарный гидрантлар урнаштырылды. Авыл урамнары кардан даими чистартылып торыла. Авыллар арасындагы юлларны район юл идарэсе хезмэткэрлэре чистартып тора.

2022 нче елга планнар

Хөрмәтле авылдашлар! Без барыбыз да яңа 2022 елга аяк басканда якты өметләр, зур планнар белән керәбез.

Авыл хуҗалыгы министрлыгы тарафыннан оештырылган авыл җирлекләрен төзекләндерү программасында катнашып Урта Мишә авылында Гагарин урамына юл салырга, балалар мәйданчыгы булдырырга;

Баландыш авылында Әфган сугышында хезмәт итеп кайткан, сугышта интернациональ бурычларын үтәгән барлык солдатлар истәлегенә обелиск төзергә иде.

Хәзерге вакытта музей ачу теләге белән янып йорибез. Без үзебезнең тарихыбызны,телебезне,гореф- гадәтләребезне белергә тиеш. Аны саклап, яшь буынга тапшыру – безнен вазифа!

Быел Татарстан Республикасы Президенты указы нигезендә 2022 ел

Татарстан Республикасында цифрлаштыру елы буларак билгеләп үтелә.

Хөрмәтле авылдашлар!

Чыгышымны тәмамлап шуны әйтәсе килә, авылларыбызда килеп туган проблемаларга, безнең мөрәжәгатьләргә битараф калмыйча, безгә һәрчак ярдәм итүче район башлыгы Нәҗип Накипович Хаҗиповка һәм аның урынбасарларына рәхмәтебезне җиткерәбез. Җирлегебездә эшләп килүче оешма җитәкчеләренә, шулай ук авылның көнкүрешенә, яшәешенә битараф булмаган җирлегебез халкына аңлашып эшләгәнегез өчен зур рәхмәт белдерәм. Бердәм эшләгәндә алга куйган бурычларны, максатларны тормышка ашыру күпкә җиңелрәк. Алга таба барлык эшләнәсе эшләр Сезнең белән берлектә, уртак фикергә килеп башкарылыр дип ышанам. Һәрбарчагызның гаиләсенә иминлек, тынычлык, сәламәтлек телим. Елларыбыз тыныч, имин, мул булсын. Авылларыбызда халык бүгенге кебек тыныч, матур тормышта яшәсен.

Игътибарыгыз өчен зур рәхмәт.